QURBAANI KE FAZAIL & MASAIL: 
POST NO -1: 
QURAN: PARA NO-30, SURAH-KAUSAR, AAYAT NO-1, 2. 


TARJAMA: 
Aye Mehboob £! Beshak Humne Tumhe Be Shumaar Khoobiyaan Ata Farmayi. 
Toh Tum Apne Rab d>sje Ke Liye Namaaz Padho Aur Qurbaani Karo. 


POST NO -2: 


MAQSADE QURBAANI: 

Qurbaani, Hazrat Ibrahim Alaihis Salaam Ki Sunnat Hai. Qurbaani Sirf Isliye Nahi 
Hai Ke Jaanwar Ko Zabah Kardiya, Gosh Banaya Aur Kha Liya. Dar 
Haqiqat Qurbaani Ka Asal Maqsad Raza-e-Ilaahi Ko Haasil Karna Hai. 


Insaan Jab Qurbaani Karta Hai Toh Yeh Baat Uske Zehen Aur Tasavvuraat Me 
Hoti Hai Ke Kis Tarah Hazrat Ibrahim Alaihis Salaam Ne Allah # Ke Hukm Par 
Amal Karke Dikhaya Aur Apne Bete Ismail Ko Zabah Karne Ka Na Sirf Iraada 
Farmaya, Balke Usko Takmeel Tak Pohonchane Ki Poori Koshish Bhi Ki Thi. 


Goya Ham Is Waaqye Ko Yaad Karke Apne Andar Yeh Jazba Paida Karte Hai Ke 
Jis Tarah Hazrat Ibrahim Alaihis Salaam Ne Apne Bete Ko Qurbaan Karne Ka 
Iraada Kiya, Isi Tarah Agar Waqt Aaye Toh Islaam Ki Khaatir Apni Jaan Aur Maal 
Ki Qurbaani Dene Se Bhi Insaan Piche Na Hate. 


POST NO -3: 
QURAN: PARA NO-23, SURAH-SAFFAAT, AAYAT NO-99-102. 


TARJAMA: Ilaahi Mujhe Layak Aulaad De. Toh Hamne Use Khush Khabri Sunayi 
Ek Aqalmand Ladke Ki. Fir Jab Woh Uske Saath Kaam Ke Kaabil Ho Gaya. Kaha 
Aye Mere Bete Maine Khwaab Dekha, Mai Tujhe Zabah Karta Hu. Ab Tu Dekh 
Teri Kya Rai Hai. 


Kaha Aye Mere Baap, Kijiye Jis Baat Ka Aapko Hukm Hota Hai. Khuda Jasje Ne 
Chaha Toh Kareeb Hai Ke Aap Mujhe Saabir Payenge. 


POSTNO -4: 


TAFSEER: TAFSEERE MADARIK/NASAHI. 


Imam Nasafi Likhte Hai Ke Hazrat Ismail Alaihis Salaam Ki Raza Mandi Ke Baad 
Hazrat Ibrahim Alaihis Salaam Fir Hazrat Haajra We ¿Aai al a) Ke Paas Gaye 
Aur Hazrat Haajra We (di Al (02) Ne Hazrat Ismail Alaihis Salaam Ko Tayyar 
Kiya Aur Fir Hazrat Ismail Alaihis Salaam Ko Lekar Hazrat Ibrahim Alaihis 
Salaam Zabah Karne Nikle. 


Imam Nasafi Likhte Hai Ke Shaitaan Pehle Hazrat Haajra Wes idi all a) Ko 
Bhadkaane Laga, Fir Hazrat Ismail Alaihis Salaam Ko Aur Fir Hazrat Ibrahim 
Alaihis Salaam Ke Beech Me Aagaya, Toh Aapne Teen Martaba Shaitaan Ko 
Kankari Se Maara. Hazrat Ibrahim Alaihis Salaam Ki Yeh Ada Allah d>sje Ko Itni 
Pasand Aayi Ke Allah d>sje Ne Isko Haj Ke Arkaan Me Shaamil Farma Diya. 


POST NO -5: 
TAFSEER: TAFSEERE MADARIK, VOL-3, PG NO-25. 


Jab Hazrat Ibrahim Alaihis Salaam Ne Hazrat Ismail Alaihis Salaam Ko Zabah 
Karne Ke Liye Patthar Par Litaya, Toh Hazrat Ismail Alaihis Salaam Ne Apne 
Waalid Se Chand Guzarishaat Ki: 


=" Aap Churi Ko Tez Kar Lijiye, Taake Aapko Zyada Zehmat Na Uthaani Padhe. 


= Aap Apni Aankhon Par Patti Baandh Lijiye, Kahi Aisa Na Ho Ke Churi Chalaate 
Waqt Mohabbat Gaalib Aa Jaaye. 


= Aap Apne Aapko Mujhse Thoda Dur Rakhe, Taake Mere Khoon Se Aapke Kapde 
Khoon Aalood Na Ho Jaaye. 


" Aap Jab Mujhe Zabah Karle Toh Mere Kapde Meri Waalida Ko Dedena, Taake 
Woh Is Nishaani Se Mujhe Yaad Rakhe. 


TAFSEERE DURRE MANSOOR, VOL-5, PG NO-792. 

POST NO - 6: 


QURAN: PARA NO-23, SURAH-SAFFAAT, AAYAT NO-103-107. 


TARJAMA: 

Toh Jab Un Dono Ne Hamare Hukm Par Gardan Rakhi Aur Baap Ne Bete Ko 
Mathe Ke Bal Litaya. Aur Hamne Use Nida Farmayi Ke Aye Ibrahim, Beshak Tune 
Khwaab Sach Kar Dikhaya. Ham Aisa Hi Silaah Dete Hai Neko Ko. Beshak Yeh 
Roshan Jaanch Thi. Aur Hamne Ek Bada Zabiha Uske Fidye Me Dekar Use Bacha 
Liya. 


POST NO -7: 


TAFSEER: TAFSEERE NASAFI, VOL-3, PG NO-26. 


Imam Nasafi Likhte Hai Ke Allah J>sje Ne Jibreel Alaihis Salaam Ko Hukm Diya 
Ke Fauran Jao Aur Jannat Me Ek Dumba Tehel Raha Hai, Us Dumbe Ko Le Jao 
Aur Ismail Ko Hata Kar Dumbe Ko Waha Rakhdo. 


NOTE: 

Jannat Se Jo Dumba Bheja Gaya Woh Hazrat Aadam Alaihis Salaam Ke Bete 
Hazrat Haabil Ka Dumba Tha, Jo Aklima Se Nikaah Karne Ke Liye Allah Je 57 Ki 
Baargaah Me Qurbaan Kiya Gaya Tha. 


POST NO - 8: 


TAFSEER: TAFSEERE NASAFI, VOL-3, PG NO-26. 


Imam Nasafi Likhte Hai Ke Jab Hazrat Jibreel Ameen Dumbe Ko Lekar Aane Lage 
Toh Hazrat Ibrahim Alaihis Salaam Ne Aahat Mehsus Ki. Chunanche Aapne 
Aankhon Se Fauran Patti Hatayi, Toh Dekha Ke Jibreel Ameen Aasmaan Se 
Dumba Lekar Aa Rahe Hai. 


Hazrat Ibrahim Alaihis Salaam Ko Yeh Gumaan Hua Ke Shayad Allah * Ne 
Meri Qurbaani Ko Qubool Nahi Farmaya. Aur Allah * Ne Jibreel Ko Bheja Hai 
Taake Ismail Ko Zabah Na Karu Aur Iske Badle Dumbe Ko Zabah Karu. 


Yeh Sochkar Hazrat Ibrahim Alaihis Salaam Ne Afsos Ke Aalam Me Yeh Kalma 
Kaha "Allahu Akbar, Allahu Akbar". Jab Jibreel Ne Yeh Dekha Ke Ibrahim Afsos 
Ke Saath Yeh Kalmaat Keh Rahe Hai, Toh Jibreel Ne Kaha "Laa Ilaaha Illallahu 
Wallahu Akbar" Fir Jab Ismail Ne Dekha Ke Mere Waalid Aur Jibreel Ne Yeh 
Kalmaat Kahe Toh Hazrat Ismail Alaihis Salaam Ne Bhi Kaha "Allahu Akbar Wa 
Lillahil Hamd". 


Allah # Ko Yeh Teen Kalmaat Itne Pasand Aaye Ke Qurbaani Ke Teeno Din Ke 
Ayaam Me Yeh Kalmaat Padhne Ka Hukm De Diya. Taake Hum Yeh Kalmaat 
Padhte Rahe Aur In Jumlo Ki Yaad Taaza Karte Rahe. 


POST NO -9: 


HADEES: IMAM HAAKIM NE AL-MUSTADRAK, VOL-2, 
HADEES NO-4,048, PG NO-209. 


Hazrat Abdullah Ibne Abbas 4e 4! 2) Farmate Hai Ke Hazrat Ismail Alaihis 
Salaam Ki Jagah Jo Dumba Zabah Hua, Woh Jannat Se Bheja Gaya Tha Aur Woh 
Hazrat Haabil Ki Qurbaani Ka Dumba Tha. 


IMAM TIBRI NE TAFSEERE TIBRI, VOL-23, PG NO-87. 

IMAM NASAFI NE TAFSEERE NASAFI, VOL-3, PG NO-26. 

IMAM JALAALUDDIN SUYUTI NE TAFSEERE DURRE MANSOOR, VOL-5. 
IBNE KASEER NE TAFSEER IBNE KASEER, VOL-4, PG NO-39. 


POST NO - 10: 


HADEES: 

Allah Ke Nabi $ Ne Ek Martaba Jibrael Ameen Se Pucha Ke Aye Jibrael, Tum 
Farishto Ke Sardaar Ho Aur Farishto Ki Kuwate Parvaaz Ka Aalam Yeh Hai Ke 
Insaan Ke Palak Jhapakne Se Pehle Mashreek Se Magreeb Me Pohonch Jaate Hai. 
Aye Jibrael, Kya Aisa Bhi Koi Waqt Aaya Hai Ke Tumhe Apni Kuwate Parvaaz Ka 
Muzahira Karna Padha. 


Jibrael Ameen Arz Karte Hai Ya Rasoollallah £! Chaar Mauke Aise Aaye Ke Jab 
Maine Tezi Ke Saath Parvaaz Kiya. 


10Jibrael Kehte Hai Ke Pehla Mauka Toh Tab Tha Jab Hazrat Ibrahim Alaihis 
Salaam Ko Namrud Ne Aag Me Daalne Ka Hukm Diya. Unlogo Ne Ibrahim Ko 
Aag Me Pheka, Kareeb Hi Tha Ke Aap Aag Me Girte, Ke Allah * Ne Hukm Diya 
Aye Jibrael, Us Aag Ko Gulista Banado Aur Ibrahim Ko Apne Paro Par Lelo. 
Jibrael Kehte Hai Mai Fauran Sidratul Muntaha Se Nikla Aur Us Aag Ko Gulzaar 
Banadiya Aur Isse Pehle Ke Ibrahim Girte, Maine Unko Apne Paro Par Leliya. 


2MHazrat Jibrael Kehte Hai Ke Dusra Mauka Woh Tha Jab Hazrat Ibrahim Alaihis 
Salaam Apne Bete Hazrat Ismail Alaihis Salaam Ko Zabah Karne Ja Rahe The, Ke 
Allah # Ne Hukm Diya Aye Jibrael, Isse Pehle Ke Ibrahim Ki Churi Se Ismail 
Zabah Ho Jaye, Fauran Jannat Se Dumba Lo, Zameen Par Utro Aur Ismail Ko Hata 
Kar Dumbe Ko Rakhdo. Maine Jannat Se Dumba Liya Aur Tezi Ke Saath Zameen 
Par Aaya Aur Ismail Ki Jagah Par Dumbe Ko Rakh Diya. 


30Fir Jibrael Kehte Hai Ke Teesra Mauka Toh Tab Tha Jab Hazrat Yusuf Alaihis 
Salaam Ke Bhai, Yusuf Alaihis Salaam Ko Kuwe Me Daal Rahe The. Us Waqt Mai 
Sidratul Muntaha Par Tha, Ke Allah # Ne Hukm Diya Aye Jibrael, Mere Nabi 
Yusuf Ko Unke Bhaiyo Ne Kuwe Me Daala Hai, Isse Pehle Ke Yusuf Kuwe Me 
Gire, Tum Unhe Apne Paro Par Lelo. Maine Fauran Sidratul Muntaha Se Zameen 
Par Parvaaz Ki Aur Isse Pehle Ke Hazrate Yusuf Alaihis Salaam Kuwe Me Gir 


Paate, Maine Unhe Apne Paro Par Leliya. 


40Jibrael Ameen Arz Karte Hai Ya Rasoollallah £! Chautha Mauka Woh Tha Jab 
Maine Sabse Zyada Tezi Se Parvaaz Kiya. Jange Auhud Me Jab Kuffaro Ne Aap 
Par Patthar Pheka Aur Aapka Dandaane Mubarak Shaheed Ho Gaya Aur Dandaane 
Mubarak Se Khoon Ka Katra Girne Laga. Kareeb Tha Ke Woh Khoon Ka Katra 
Zameen Par Girta. Allah * Ne Hukm Diya Aye Jibrael, Isse Pehle Ke Hamare 
Mehboob Ke Khoon Ka Katra Zameen Par Gire Aur Ham Qayamat Barpa Karde, 
Usse Pehle Apne Paro Par Hamare Mehboob Ke Khoon Ke Katre Ko Lelo. Hazrat 
Jibrael Kehte Hai Ya Rasoollallah £! Mai Fauran Tez Raftaar Ke Saath Zameen Par 
Aaya Aur Isse Pehle Ke Aapka Khoone Mubarak Ka Katra Zameen Par Girta, 
Maine Usko Apne Paro Par Leliya. 

POST NO - 11: 


HADEES: MUSLIM SHAREEF, VOL-2, HADEES NO-5,002. 


Hazrat Umme Salma We (di Àl (pa) Riwayat Karti Hai Ke Allah Ke Rasool # Ne 
Irshaad Farmaya Jo Qurbaani Ka Iraada Rakhta Hai Toh Usko Chahiye Ke Jab Woh 
Zilhijja Ka Chaand Dekhle Toh Das Zilhijja Tak (Yaani Qurbaani Karne Tak) Na 
Baal Kaate Aur Na Naakhun Kaate. 


Allah Ke Rasool Æ Farmate Hai Jab Qurbaani Karle Tab Apne Baalo Ko Aur 
Naakhuno Ko Tarashwaale. Toh Iska Sawaab Yeh Hai Ke Har Baal Aur Naakhun 
Ke Evaz Nekiyaan Likhi Jayegi. 


IMAM DAARMI NE SUNANE DAARMI, VOL-1, HADEES NO-1,985. 
TIRMIZI SHAREEF, VOL-1, HADEES NO-1,567. 

ABU DAWOOD SHAREEF, VOL-2, HADEES NO-1,018. 

NASAI SHAREEF, VOL-2, HADEES NO-4,361. 

IBNE MAAJA, VOL-2, HADEES NO-935. 

MUSNADE AHMED, HADEES NO-26,517. 

IBNE HIBBAN SHAREEF, ABU YAALA, BAHIQI SHAREEF, ETC 


POST NO - 12: 
HADEES: ABU DAWOOD SHAREEF, VOL-2, HADEES NO-1,016. 


Hazrat Abdullah Ibne Amr Ibne Aas 42 ŭl pa) Se Riwayat Hai Woh Kehte Hai Ke 
Allah Ke Nabi £ Ne Irshaad Farmaya Aye Logo! Allah Jə>sje Ki Raza Ke 
Liye Ourbaani Karo. Ek Sahabi Arz Karne Lage Ya Rasoollallah £! Mere Paas Ek 
Chota Jaanwar Hai, Jo Maine Dudh Ke Liye Udhaar Liya Hai. Kya Mai Allah 
J>253e Ki Raza Ke Liye Usko Qurbaan Kardu. 


Toh Allah Ke Nabi # Ne Farmaya Aye Shaks Tu Yeh Kaam Na Kar, Isliye Ke 
Tujhpar Qurbaani Waajib Nahi. Fir Allah Ke Nabi #4 Farmate Hai Ke 
Tu Qurbaani Na Kar, Lekin Apne Baalo Aur Naakhuno Ko Na Kaat. Jis Din Sab 
Apni Qurbaani Pesh Kare, Us Din Agar Tu Apne Baal Aur Naakhun Tarashega, 
Toh Allah d>sje Iske Badle Tujhe Ourbaani Ka Sawaab Ata Farmayega. 


POST NO - 13: 
HADEES: TIRMIZI SHAREEF, VOL-1, HADEES NO-1,532. 


Hazrat Aisha We (elas dl (sa) Se Riwayat Hai Ke Allah Ke Rasool £ Ne Irshaad 
Farmaya Qurbaani Ke Din Allah J25) Ke Nazdeek Khoon Bahane Se Behtar Koi 
Amal Nahi. 


IBNE MAAJA, VOL-2, HADEES NO-912. 


POST NO - 14: 
HADEES: IMAM TABRANI NE MAJAMUL KABEER ME NAKAL KIYA. 


Imam Hasan 4e ð 2) Farmate Hai Ke Allah Ke Rasool £ Ne Farmaya 
Ke Ourbaani Ka Amal Allah də>sje Ke Nazdeek Itna Muqqaddas Hai Ke Jab 
Banda Qurbaani Karta Hai Toh Ba Roze Qayamat Yeh Qurbaani Jahannam Aur 
Uske Darmiyaan Hijaab Ban Jayegi. Aur Woh Jaanwar Kahega Aye Rabbe 
Kainaat! Teri Raza Ke Liye Isne Mujhe Qurbaan Kiya Tha. Lihaaza Tu Ise Baksh 
De. 


BAHARE SHARIYAT, VOL-2, PART NO-15, PG NO-81. 


POST NO - 15: 
HADEES: TIRMIZI SHAREEF, VOL-1, HADEES NO-1,533. 


Hazrat Zaid Ibne Arqam 4e & =) Kehte Hai Ke Allah Ke Rasool £ Ne Irshaad 
Farmaya Aye Logo! Qurbaani Karo Ke Qurbaani Tumhaare Baap Hazrat Ibrahim 
Alaihis Salaam Ki Sunnat Hai. 

Sahaba-e-Ikraam Ne Arz Kiya Ya Rasoollallah $! Hamare Liye Isme Kya Hai? 
Allah Ke Rasool £ Farmate Hai Ke Jaanwar Ke Har Baal Ke Badle Me Tumhaare 
Liye Neki Hai. 


IBNE MAAJA, VOL-2, HADEES NO-913. 

POST NO - 16: 
HADEES: ABU DAWOOD SHAREEF, VOL-2, HADEES NO-2. 


Hazrat Abdullah Ibne Kurt 4e 4! ==) Kehte Hai Ke Allah Ke Rasool # Ne Hame 
Hukm Diya Ke Oonto Ko Laya Jaye, Taake Mai Unhe Qurbaan Karu. Hazrat 
Abdullah Ibne Kurt 4c 4! sa) Kehte Hai Ke Cheh (6) Oont Nabi £ Ki Khidmat 
Me Pesh Kiye Gaye. 


Jab Allah Ke Rasool £, Oonto Ko Zabah Karne Ke Iraade Se Aage Badhe, Toh Har 
Oont Dusre Oont Ko Piche Dhakelta Aur Khud Aage Aane Ki Koshish Karta. 
Taake Rasoollallah £ Pehle Mujhe Zabah Farmaye. 


POST NO - 17: 
HADEES: MUSLIM SHAREEF, VOL-2, HADEES NO-4,976. 


Hazrat Aisha We ¿di Al (sa) Riwayat Karti Hai Ke Allah Ke Nabi # Ne Ek 
Menda Laane Ka Hukm Diya. Aur Farmaya Aisa Menda Lao Jiski Taange Kaali 
Ho. Aur Nabi # Ne Farmaya Ke Jiski Peeth Bhi Kaali Ho. Aur Farmaya Ke Mende 
Ki Aankhon Ka Kinaara Bhi Kaala Ho. 


Hazrat Aisha We idei dl a Kehti Hai Ke Fir Allah Ke Nabi # Ne Unhe Ourbaan 
Karne Ka Iraada Farmaya Aur Mujhse Farmaya Aye Aisha! Churi Lekar Aao. Aur 
Churi Ko Patthar Par Tez Karlo, Toh Maine Churi Ko Patthar Par Ghaskar Tez Kar 
Liya. Fir Allah Ke Nabi # Ne Mujhse Churi Leli Aur Zabah Karne Ke Liye Us 
Mende Ko Litaya Aur Zabah Farmadiya. 

Hazrat Aisha We iJi dl (pa) Kehti Hai Ke Allah Ke Nabi # Ne Jab Mende Ko 
Zabah Farmaliya Toh Yeh Dua Farmayi. 


"Bismillahi Allah Humma Takabbal Min Muhammaddeu Wa Aali Muhammaddin 
Wa Min Ummate Muhammaddin." 


"Allah # Ke Naam Se Shuru, Aye Allah # Mai Isko Qurbaan Karta Hu Muhammed 
Ki Taraf Se Aur Meri Aal Ki Taraf Se Aur Meri Tamaam Ummat Ki Taraf Se" 


ABU DAWOOD SHAREEF, VOL-2, HADEES NO-1,019. 
TIRMIZI SHAREEF, VOL-1, HADEES NO-1,564. 

IBNE MAAJA SHAREEF, VOL-2, HADEES NO-907. 

IMAM TAHAVI NE SHARA YE MAANIYUL AASAAR, VOL-4, HADEES -388. 
MUSNADE AHMED, HADEES NO-21,761. 

IBNE HIBBAN SHAREEF, HADEES NO-5,902. 

IMAM HAAKIM NE AL-MUSTADRAK, HADEES NO-4,577. 
IMAM BAHIQI NE BAHIQI SHAREEF, HADEES NO-18,786. 
ABU YAALA, HADEES NO-3,118. 

DAAR KUTNI, PG NO-50. 

IMAM TABRANI NE MAJAMUL KABEER, HADEES NO-997. 


POST NO - 18: 


HADEES: ABU DAWOOD SHAREEF, VOL-2, HADEES NO-1,037. 


Hazrat Abu Saeed Khudri 4:5 4! >) Se Riwayat Hai Woh Kehte Hai Ke Allah Ke 
Nabi £ Ki Khidmat Me Ourbaani Ke Liye Singho Waala Ek Menda Laya Gaya. 
Allah Ke Nabi # Ne Us Mende Ko Zabah Farmaya Aur Zabah Farmane Ke Baad 
Farmaya "Allah Humma Haza Anni Wa Ammallam Min Ummati" Aye 
Parwardigaar! Yeh Meri Qayamat Takki Us Ummat Ke Liye Jo Qurbaani Na Kar 
Sakegi. 


IMAM TAHAVI NE SHARA YE MAANIYUL AASAAR, VOL-4, HADEES NO- 
394. 
IMAM DAARMI NE SUNANE DAARMI, VOL-1, HADEES NO-1,983. 


POST NO - 19: 
HADEES: TIRMIZI SHAREEF, VOL-1, HADEES NO-1,534. 
Hazrat Hanash 4e ål (02) Kehte Hai Ke Maine Hazrat Ali 4e ål =) Ko Dekha 


Ke Aap Do Mende Zabah Kiya Karte. Toh Maine Hazrat Ali 4e 4! =) Se Pucha 
Ke Aap Do Mende Kyu Zabah Karte Hai. 

Hazrat Ali 4c ùl pa) Farmate Hai Ke Mai Do Mende Isliye Zabah Karta Hu 
Kyunki Allah Ke Nabi £ Ne Mujhe Yeh Wasiyat Ki Hai Ke Aye Ali! 
Ek Qurbaani Tum Apni Jaanib Se Karo Aur Ek Qurbaani Meri Taraf Se Kiya Karo. 


ABU DAWOOD SHAREEF, VOL-2, HADEES NO-1,017. 


POST NO - 20: 

MASLA: DURRE MUKHTAR, VOL-9, PG NO-378. 

Qurbaani, Maalike Nisaab Par Waajib Hai. Maalike/Sahibe Nisaab Woh Hai Jiske 
Paas 7.5 Tola Sona Hai Ya 52.5 Tola Chaandi Hai Ya Utni Rakam Hai. 

Zarurate Asliya Ke Alawa Agar Itni Miqdaar Kisi Ke Paas Hai, Toh Woh Saahibe 
Nisaab Hai Aur Uspar Qurbaani Waajib Hai. 

POST NO -21: 


MASLA: DURRE MUKHTAR, VOL-9, PG NO-378 & 382. 


Qurbaani Waajib Hone Ke Liye Chaar Shartein Hai. Agar Yeh Chaar Cheezein 
Maujood Hai Toh Qurbaani Waajib Hai, Warna Nahi: 


10 Baalig Musalmaan Hona, (Na Baalig Na Ho) 
20 Mukim Hona (Musafir Na Ho) 

30 Maalike Nisaab Hona 

4|] Aazaad Hona (Gulaam Na Ho) 

POST NO - 22: 


HADEES: TIRMIZI SHAREFF, VOL-1, HADEES NO-1,561. 


Hazrat Makhnaf Bin Sulaim 4c 4! =) Riwayat Karte Hai Ke Ham Rasoollallah 3 
Ke Saath Arfaat Me The. Maine Rasoollallah # Ko Farmate Hue Suna Ke Aapne 
Irshaad Farmaya Aye Logo! Tumhaare Ahlo Ayaal Ki Taraf Se Har Saal 
Tumpar Qurbaani Waajib Hai. 

NOTE: 
Is Hadees Se Yeh Baat Saaf Wazaye Hoti Hai Ke Ghar Ke Sabhi Maalike Nisaab 


POST NO - 23: 


HADEES: IBNE MAAJA, VOL-2, HADEES NO-908. 


Hazrat Abu Huraira 4e ŭl pa) Se Riwayat Hai Ke Allah Ke Rasool # Ne Farmaya 
Jo Qurbaani Karne Ki Istetaat Rakhta Hai Aur Woh Qurbaani Na Kare. Toh Woh 
Hamari Eid Gaah Na Aaye. 


NOTE: 

Yeh Hadees Saaf Is Baat Par Dalalat Karti Hai Ke Qurbaani Har Saal Waajib Hai. 
Kyunki Allah Ke Rasool # Ne Farmaya Ke Jo Qurbaani Ki Istetaat Rakhne Ke 
Baujood Qurbaani Na Kare Woh Hamari Eid Gaah Na Aaye. 


Aur Eid Ki Namaaz Toh Har Saal Padhi Jaati Hai. Iska Matlab Qurbaani Bhi Har 
Saal Waajib Hai. 


POST NO - 24: 


MASLA: DURRE MUKHTAR & FATAWA AALAMGIRI. 


1D Agar Kisi Par Qarza Hai, Toh Ab Yeh Dekha Jayega Ke Qarza Ada Karne Ke 
Baad Itna Maal Bach Gaya Ke Ab Bhi Maalike Nisaab Hai. Toh Us Shaks 
Par Qurbaani Waajib Hai. Aur Agar Nisaab Se Kam Maal Bachta Hai Toh 
Uspar Qurbaani Waajib Nahi. 

20Zakaat Ka Masla Yeh Hai Ke Saal Guzarne Ke Baad Zakaat Farz Hoti Hai. Maal 
Par Saal Guzarna Shart Hai. Lekin Qurbaani Ke Liye Maal Par Saal Guzarna Shart 
Nahi. 


Yaha Takke Agar Koi Shaks Qurbaani Ke Teesre Din Ki Magreeb Se Pehle 
Maalike Nisaab Ho Gaya, Toh Uspar Qurbaani Waajib Ho Gayi. Shariyat Ka Hukm 
Hai Ke Fauran Apni Taraf Se Qurbaani Kare. 


POST NO - 25: 

HADEES: ABU DAWOOD SHAREEF, VOL-2, HADEES NO-1,022. 


Hazrat Jaabir Bin Abdullah 4e 4! 2) Se Riwayat Hai Woh Kehte Hai Ke Allah 
Ke Rasool # Ne Do Khassi Mendo Ki Qurbaani Khud Apne Haatho Se Farmayi. 


IMAM DAARMI NE SUNANE DAARMI ME NAKAL KIYA. 
MAUTA IMAM MUHAMMED, HADEES NO-627. 


POST NO - 26: 


HADEES: IMAM HAAKIM NE AL-MUSTADRAK, VOL-4, PG NO-222. 


Jab Allah Ke Rasool £ Apni Beti Hazrat Fatma Yi Ii dl 2) Ke 
Liye Qurbaani Karne Lage Toh Farmaya Aye Beti, Jab Mai Tumhara Jaanwar 
Zabah Karu Toh Tum Apne Jaanwar Ke Kareeb Khadi Raho. 


Hazrat Fatma We (Ji dl a) Arz Karti Hai Baba Jaan Iska Fayda Kya Hai? Allah 
Ke Rasool Œ Farmate Hai Aye Beti, Yeh Ourbaani Tumhari Taraf Se Hai Aur 
Farmaya Ke Jab Qurbaani Ke Jaanwar Ke Khoon Ka Pehla Katra Zameen Par Girta 
Hai, Toh Usse Pehle Hi Jiski Taraf Se Qurbaani Ho Rahi Hai Uski Magfirat Ho 
Jaati Hai. 


NOTE: 
Jo Qurbaani Karna Jaanta Hai, Tarika Aur Duae Aati Hai, Toh Afzal Hai Ke Khud 
Hi Qurbaani Kare. Agar Nahi Jaanta Toh Kam Se Kam Saamne Maujood Rahe. 


MAJMAUZ ZAWAAID, VOL-4, PG NO-17. 
POST NO - 27: 


HADEES: TIRMIZI SHAREEF, VOL-1, HADEES NO-1,552. 


Allah Ke Rasool £ Farmate Hai Ke Maine Tumhe Gosh Jama Karke Rakhne Se 
Mana Kiya Tha, Magar Ab Tum Usko Jama Kar Sakte Ho. 


NOTE: 
Ibtedaye Islaam Me Teen Din Se Zyaada Gosh Khaane Ki Ijaazat Nahi Thi. Fir 
Baad Me Allah Ke Rasool # Ne Iski Ijaazat Di. 

Lekin Niyat Sirf Yeh Na Ho Ke Gosh Jama Karke Khaate Rahenge. Balke Niyat 
Raza-e-Ilaahi Ko Haasil Karna Honi Chahiye. 


POST NO - 28: 


MASLA: DURRE MUKHTAR & FATAWA AALAMGIRI. 


1 MOurbaani Ke Jaanwar Ke Gosh Ke Teen Hisse Kiye Jaye. Ek Hissa Apne Ghar 
Waalo Ke Liye Rakhe. Dusra Hissa Apne Dost, Ahbaab, Padhosi, Rishtedaaro Ke 
Liye. Aur Teesra Hissa Gareeb Aur Masakeen Ke Liye. 


Agar Ghar Waale Zyaada Hai Toh Hukm Yeh Hai Ke Chahe Toh Pura Gosh Bhi 
Rakh Sakte Hai. 


2MHisse Waali Ourbaani Me Bade Jaanwar Ka Gosh Tolkar Diya Jaye, Andaaze 
Par Nahi. 


Agar Kisi Hissedaar Ko Zyaada Gosh Chala Gaya Aur Kisi Hissedaar Ko Kam 
Mila Ho, Toh Jisko Kam Hissa Mila, Agar Usne Maaf Bhi Kardiya Toh Uske Maaf 
Karne Se Bhi Maaf Na Hoga. 


QANOONE SHARIYAT, VOL-1, PG NO-212. 
BAHARE SHARIYAT, VOL-2, PART NO-15, PG NO-84. 


POST NO - 29: 


MASLA: DURRE MUKHTAR & FATAWA AALAMGIRI. 


10Jab Ham Qurbaani Ka Jaanwar Zabah Karte Hai Toh Baaz Log Yeh Samajhte 
Hai Ke Fatiha Kaleji Par Hi Hogi. Khaas Taur Par Log Kaleji Ke Liye Pareshaan 
Rehte Hai. Aur Hisse Waali Qurbaani Me Toh Kaleji Ke Liye Aur Zyaada 
Pareshaani Hoti Hai. 


Shariyat Me Yeh Kahi Par Bhi Nahi Hai Ke Fatiha Sirf Kaleji Par Hi Hogi. Balke 
Jaanwar Ke Kisi Bhi Jayaz Hisse Par Fatiha Di Ja Sakti Hai. 

Fatiha Dena Mustahab Amal Hai, Iska Koi Wagt Mutaeen Nahi Hai. Balke Fatiha 
Teeno Din Me Ya Kabhi Bhi Di Ja Sakti Hai. 


20Imam Abu Hanifa, Aala Hazrat, Mufti Aazame Hind, Maulana Amjad Ali Alaih 
Rehma Aur Bhi Bohot Saare Akaabireen Ne Aujdi Khaane Ko Na Jayaz Kaha Hai. 


Jab Kapure Khaana Haraam Hai, Aur Iski Wajah Shariyat Me Yeh Batayi Gayi Hai 
Ke Isse Peshaab Guzarta Hai. 


Fir Aujdi Toh Woh Jagah Hai, Jahan Hama Waqt Najasat Rehti Hai. Isliye Aujdi 
Khaana Na Jayaz Hai. 


POST NO - 30: 


HADEES: KANZUL UMMAL, HADEES NO-2,05,613. 


Allah Ke Nabi £ Se Sahaba-e-Ikraam Ne Arz Kiya Ya Rasoollallah $! Kya Hum 
Mushrikeen (Kafir) Ko Qurbaani Ka Gosh De Sakte Hai? 

Toh Allah Ke Nabi # Ne Farmaya Ke Qurbaani Ke Gosh Me Se Mushrikeen 
(Kafir) Ko Na Diya Jaye. 

SUNANE BAHIQI /SHOAIBUL IMAAN, HADEES NO-9,560. 


Qurbaani Ke Jaanwar Ka Gosh Bohot Tasadduk Hai. Gair Muslim Ko Qurbaani Ka 
Gosh Dene Se Gosh Ki Be Hurmati Bhi Hoti Hai. 


Agar Kisi Musalmaan Ka Gair Muslimo Se Taaluq Accha Hai Aur Gosh Na Dene 
Ki Wajah Se Taaluq Kharaab Hoga. Toh Behtar Hai Ke Bahar Se Bakre Ka Gosh 
Khareed Kar Unhe Diya Jaye. Lekin Qurbaani Ka Gosh Hargiz Na Diya Jaye. 

